**A határozati javaslatokat törvényességi szempontból megvizsgáltam:**

 /: Dr. Károlyi Ákos :/

 jegyző

**E L Ő T E R J E S Z T É S**

**Szombathely Megyei Jogú Város Közgyűlésének**

**2024. október 10-i alakuló ülésére**

**Javaslat**

**Szombathely Megyei Jogú Város alpolgármestereinek megválasztására**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 74. § (1) bekezdése értelmében a képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy vagy több alpolgármestert választhat. A megalkotott SZMSZ értelmében 3 fő főállású alpolgármester megválasztására teszek javaslatot.

Javaslom, hogy a Tisztelt Közgyűlés

* Dr. László Győző városi képviselőt,
* Dr. Horváth Attila városi képviselőt és
* Horváth Soma városi képviselőt

válassza meg alpolgármesternek.

Az Mötv. 74. § (2) bekezdése értelmében az alpolgármester a polgármester irányításával látja el feladatait. Több alpolgármester esetén a polgármester bízza meg általános helyettesét. A fentiek értelmében megválasztásukat követően polgármesteri utasításban kerül szabályozásra a feladatmegosztás és a helyettesítés rendje.

Dr. László Győző képviselő úr megválasztása esetén általános helyettesként az alábbi területek felügyeletét fogja ellátni: szociális terület, lakásügyek, gyermekvédelem, ifjúsági ügyek, sport, nemzetközi kapcsolatok, egészségügy, köznevelés, fenntartható fejlődés, környezetvédelem, valamint a kapcsolódó cégek és intézmények felügyelete.

Dr. Horváth Attila képviselő úr megválasztása esetén az alábbi területek felügyeletét fogja ellátni: gazdaság, gazdaságfejlesztés, városfejlesztés, költségvetés, közbeszerzés, informatika és a kapcsolódó cégek felügyelete.

Horváth Soma képviselő úr megválasztása esetén az alábbi területek felügyeletét fogja ellátni: kultúra, civil ügyek, városüzemeltetés, idegenforgalom, turizmus, kulturális örökség, rendezvények, protokolláris események, valamint a kapcsolódó cégek és intézmények felügyelete.

Kérem Tisztelt Közgyűlést, hogy az alpolgármesterek személyét támogatni szíveskedjék.

**Szombathely, 2024. október 4.**

 **/: Dr. Nemény András :/**

**I.**

**HATÁROZATI JAVASLAT**

**………../2024. (X.10.) Kgy. számú határozat**

A Közgyűlés Magyarország helyi önkormányzatairól szóló 2011. évi CLXXXIX. törvény 74. § (1) bekezdése, valamint az SZMSZ 9. § (1) bekezdése alapján a polgármester helyettesítésére és munkájának segítésére főállású jogviszonyban

**Dr. László Győző városi képviselőt**

Szombathely Megyei Jogú Város alpolgármesterének megválasztotta.

**Felelős:** Dr. Nemény András polgármester

**Határidő:** azonnal

**II.**

**HATÁROZATI JAVASLAT**

**………../2024. (X.10.) Kgy. számú határozat**

A Közgyűlés Magyarország helyi önkormányzatairól szóló 2011. évi CLXXXIX. törvény 74. § (1) bekezdése, valamint az SZMSZ 9. § (1) bekezdése alapján a polgármester helyettesítésére és munkájának segítésére főállású jogviszonyban

**Dr. Horváth Attila városi képviselőt**

Szombathely Megyei Jogú Város alpolgármesterének megválasztotta.

**Felelős:** Dr. Nemény András polgármester

**Határidő:** azonnal

**III.**

**HATÁROZATI JAVASLAT**

**………../2024. (X.10.) Kgy. számú határozat**

A Közgyűlés Magyarország helyi önkormányzatairól szóló 2011. évi CLXXXIX. törvény 74. § (1) bekezdése, valamint az SZMSZ 9. § (1) bekezdése alapján a polgármester helyettesítésére és munkájának segítésére főállású jogviszonyban

**Horváth Soma városi képviselőt**

Szombathely Megyei Jogú Város alpolgármesterének megválasztotta.

**Felelős:** Dr. Nemény András polgármester

**Határidő:** azonnal